পৃথিবীর সেরা ৫টি বিশেষ বাহিনীর অন্যতম হল এই এনএসজি। এই কম্যান্ডোদের সম্পর্কে নীচে দেওয়া রইল ১১টি তথ্য। পড়ে দেখুন।
১. জার্মানির ‘জিএসজি ৯’ গ্রুপের অনুকরণে তৈরি করা হয়েছে এই বাহিনী। ‘জিএসজি ৯’-কে ধরা হয় জঙ্গিদমনে সবথেকে দক্ষ বাহিনী।
২. এনএসজি কম্যান্ডোদের দু’টি বিভাগে ভাগ করা হয়। একটি হল স্পেশ্যাল অ্যাকশন গ্রুপ (এসএজি) এবং স্পেশ্যাল রেঞ্জার্স গ্রুপ (এসআরজি)। এনএসজি-র ৫৪ শতাংশই হল এসএজি। এরাই মূলত প্রতিপক্ষের উপরে পাল্টা হামলা চালায়। ভারতীয় সেনাবাহিনী থেকে দক্ষ ফৌজিদের বেছে নেওয়া হয়। এসআরজি-র সদস্যদের সিআরপিএফ, বিএসএফ, ইন্দো-টিবেটান বর্ডার পুলিশ এবং র‌্যাফ থেকে বাছাই করা হয়।
৩. এনএসজি-তে মোট ১৪,৫০০ জন কম্যান্ডো রয়েছেন।
৪. এনএসজি কম্যান্ডোদের ‘‘ব্ল্যাক ক্যাট’’ বলেও ডাকা হয়। এর কারণ এঁদের পোশাক। ইউনিফর্মে একটি কালো বেড়ালও দেখা যায়।
৫. এনএসজি-তে যোগ দেওয়ার আগে প্রত্যেককে পৃথকভাবে ট্রেনিং দেওয়া হয়। এই প্রশিক্ষণ হয় মোটামুটি ৯০ দিনের। এই কোর্স সফলভাবে পেরোতে পারলে তবেই এনএসজি-তে যোগ দেওয়ার ছাড়পত্র মেলে। যোগ দেওয়ার পরে শুরু হয় ৯ মাসের ট্রেনিং।
৬. ফিজিক্যাল ফিটনেস ট্রেনিং-এ ২৬টি জিনিস শেখানো হয়। এর পরে আসে এনডিওর‌্যান্স বা সহ্যশক্তি বাড়ানোর প্রশিক্ষণ। মার্শাল আর্টস থেকে শুরু করে প্রতিকূল পরিস্থিতিতে বেঁচে থাকা, শেখানো হয় সবই।
৭. এই প্রশিক্ষণ হয়ে গেলে শুরু হয় প্রোবেশন পিরিয়ড। যাঁদের নেওয়া হয়েছিল, তাঁদের মধ্যে ৫০-৬০ শতাংশ এই পর্বেই ছাঁটাই হয়ে যান।
৮. এনএসজি কম্যান্ডোরা গুলি চালান একেবারে অভ্রান্ত নিশানায়। তাঁদের মতো শার্প শ্যুটার দেশে আর নেই। যে কোনও পরিস্থিতিতে শত্রুর একেবারে মাথার মাঝখানে গুলি করার ক্ষমতা রাখেন এঁরা।
৯. শুধু তা-ই নয়, একের বিরুদ্ধে এক পরিস্থিতিতে ভারতের এই এলিট ফোর্সের কম্যান্ডোরা সম্ভবত পৃথিবীর সেরা।
১০.  কীভাবে শ্যুটিং অনুশীলন হয় জানেন? যুদ্ধ পরিস্থিতির প্রশিক্ষণের সময়ে টার্গেটের পাশে দাঁড় করানো হয় আর একজন কম্যান্ডোকে! এইবারে টার্গেট লক্ষ করে গুলি করতে থাকেন আর একজন।
১১. অবশ্যই দ্বিতীয়জনকে বুলেট প্রুফ পোশাক পরানো হয়। অপারেশনের সময়েও শুধুমাত্র চোখ খোলা থাকে কম্যান্ডোদের।
১২. স্বাভাবিক পরিস্থিতিতে গোটা ভারতীয় বাহিনী এক সপ্তাহে যে পরিমাণ গুলি খরচ করে, তার থেকে বেশি গুলি এনএসজি কম্যান্ডোরা খরচ করেন এক সপ্তাহে। স্রেফ অ্যালার্ট স্টেটাস হিসেবেই এনএসজি-র করা গুলির সংখ্যা বেশি। দু’মাসে একজন এনএসজি কম্যান্ডো গড়ে ১৪,০০০ রাউন্ড গুলি করেন।
১৩. গুলির নিশানা থাকতে হবে অভ্রান্ত। অনুশীলনের সময়ে ৮৫ শতাংশ অ্যাকিউরেসি হল ন্যূনতম মাপকাঠি।
১৪. এই এলিট ফোর্স থেকে কয়েকজনকে বাছাই করে পাঠানো হয় ইজরায়েলে আরও উন্নত প্রশিক্ষণ নেওয়ার জন্য।
আরও পড়ুন
ভারতীয় গুপ্তচর সংস্থা ‘র’ সম্পর্কে যে ১০টি তথ্য আপনার জেনে রাখা উচিত